CELEX: C2006/154/17
Language: lv
Date: 2006-07-01 00:00:00
Title: Lieta C-175/06: Lūgums sniegt prejudiciālu nolēmumu — izteikts ar  Tribunale civile di Genova  (Itālija)  2006. gada 24. marta  rīkojumu —  Alessandro Tedesco  pret  Tomasoni Fittings Srl, RWO Marine Equipment Ltd

1.7.2006   
            
            
               LV
            
            
               Eiropas Savienības Oficiālais Vēstnesis
            
            
               C 154/8
            
         Lūgums sniegt prejudiciālu nolēmumu — izteikts ar Tribunale civile di Genova (Itālija) 2006. gada 24. marta rīkojumu — Alessandro Tedesco pret Tomasoni Fittings Srl, RWO Marine Equipment Ltd
   
   (Lieta C-175/06)
   (2006/C 154/17)
   Tiesvedības valoda — itāļu
   Iesniedzējtiesa
   
      Tribunale civile di Genova (Itālija)
   Lietas dalībnieki pamata procesā
   
      Prasītājs: Alessandro Tedesco
   
   
      Atbildētāja: Tomasoni Fittings Srl, RWO Marine Equipment Ltd
   
   Prejudiciālie jautājumi
   
               1)
            
            
               Vai pieprasījums, lai konfiscētu preces, Codice Iataliano della Proprietà Industriale e Intellettuale [Itālijas rūpnieciskā un intelektuālā īpašuma kodekss] 128. un 130. panta izpratnē un saskaņā ar apskatāmās lietas ietvaros iesniedzējtiesas noteiktajiem izpildes noteikumiem Padomes 2001. gada 28. maija Regulas (EK) Nr. 1206/2001 (1) (par sadarbību starp dalībvalstu tiesām pierādījumu iegūšanā civillietās un komerclietās) izpratnē un atbilstoši tās jēgai ir saprotams kā “pierādījumu iegūšanas” pasākums, kura ietvaros dalībvalsts tiesa, pamatojoties uz minēto regulu, kompetentajai tiesai var pieprasīt citā dalībvalstī iegūt pierādījumus?
            
         
               2)
            
            
               Ja atbilde uz pirmo jautājumu ir apstiprinoša un pieprasījums, lai konfiscētu preces, nav pilnīgs vai neatbilst Regulas 4. panta nosacījumiem, vai tiesai, kurai šis pieprasījums ir izteikts, ir pienākums:
               
                           a)
                        
                        
                           Regulas 7. pantā minētajā termiņā un atbilstoši tur norādītajai formai nosūtīt apstiprinājumu par saņemšanu;
                        
                     
                           b)
                        
                        
                           norādīt uz attiecīgajām nepilnībām pieprasījumā, lai tiesa, kas veikusi pieprasījumu, to var papildināt vai grozīt?
                        
                     
         
      (1)  OV L 174, 1. lpp.